CELEX: 62020CA0230
Language: et
Date: 2021-05-20 00:00:00
Title: Kohtuasi C-230/20: Euroopa Kohtu (kaheksas koda) 20. mai 2021. aasta otsus (Augstākā tiesa (Senāts) eelotsusetaotlus – Läti) – „BTA Baltic Insurance Company“ AAS versus Valsts ieņēmumu dienests (Eelotsusetaotlus – Määrus (EMÜ) nr 2913/92 – Ühenduse tolliseadustik – Artikkel 195 – Artikli 232 lõike 1 punkt a – Artikli 221 lõige 3 – Ühine tollitariifistik – Tollivõla summa sissenõudmine – Tollisummade teatamine võlgnikule – Aegumistähtaeg – Käendaja vastu suunatud tagatisnõue – Sundtäitmine makse kättesaamiseks – Mõistlik tähtaeg)

12.7.2021   
            
            
               ET
            
            
               Euroopa Liidu Teataja
            
            
               C 278/23
            
         
      Euroopa Kohtu (kaheksas koda) 20. mai 2021. aasta otsus (Augstākā tiesa (Senāts) eelotsusetaotlus – Läti) – „BTA Baltic Insurance Company“ AAS versus Valsts ieņēmumu dienests
      (Kohtuasi C-230/20) (1)
      
      (Eelotsusetaotlus - Määrus (EMÜ) nr 2913/92 - Ühenduse tolliseadustik - Artikkel 195 - Artikli 232 lõike 1 punkt a - Artikli 221 lõige 3 - Ühine tollitariifistik - Tollivõla summa sissenõudmine - Tollisummade teatamine võlgnikule - Aegumistähtaeg - Käendaja vastu suunatud tagatisnõue - Sundtäitmine makse kättesaamiseks - Mõistlik tähtaeg)
      (2021/C 278/32)
      Kohtumenetluse keel: läti
      
         Eelotsusetaotluse esitanud kohus
      
      Augstākā tiesa (Senāts)
      
         Põhikohtuasja pooled
      
      
         Hageja:„BTA Baltic Insurance Company“ AAS
      
         Kostja: Valsts ieņēmumu dienests
      
         Resolutsioon
      
      
                  1.
               
               
                  Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, mida on muudetud Euroopa Parlamendi ja nõukogu 16. novembri 2009. aasta määrusega (EÜ) nr 1186/2009, millega kehtestatakse ühenduse tollimaksuvabastuse süsteem, artiklit 195 tuleb tõlgendada nii, et selles artiklis osutatud tollivõla käendajat ei saa käsitada „võlgnikuna“ määruse nr 1186/2009 artikli 221 lõike 3 tähenduses ning seega ei saa temale kohaldada selles sättes kehtestatud kolmeaastast tähtaega alates tollivõla tekkimisest.
               
            
                  2.
               
               
                  Määruse nr 2913/92, mida on muudetud määrusega nr 1186/2009, artikli 232 lõike 1 punkti a tuleb tõlgendada nii, et selles sättes ette nähtud liikmesriikide kohustust kasutada kõiki võimalusi, mis on neile kehtivate sätetega antud, selleks et tollivõlg saaks makstud, on kohaldatav mitte ainult võlgnikule, vaid ka käendajale, ning et teda võib seega käsitada nimetatud artikli 232 lõike 1 punkti a kohaselt isikuks, kelle vastu sundtäitmine on suunatud ja kelle suhtes kehtivad liikmesriigi täitemenetlust, sealhulgas tähtaegu reguleerivad õigusnormid.
               
            
                  3.
               
               
                  Õiguskindluse põhimõttest tulenevat normi, mille kohaselt tuleb järgida mõistlikku aegumistähtaega, tuleb tõlgendada selliselt, et see on kohaldatav käendaja vastu esitatud menetlusele, et tagada tollivõla sissenõudmine.
               
            
         (1)  ELT C 255, 3.8.2020.